આ શ્રેણીને જીતવાનું ઝનૂન એ હદ સુધી પહોંચી ગયું છે કે ઓસ્ટ્રેલિયન કેપ્ટન સ્ટીવ સ્મિથ બેંગલુરુમાં રમાયેલી શ્રેણીની બીજી ટેસ્ટમાં ડીઆરએસ લેવા માટે ડ્રેસિંગરૂમ તરફ જોવાનું પણ ચૂક્યો નહોતો એટલું જ નહીં, વિરાટે તેને મેદાનમાં ટોકવાની સાથે પ્રેસ કોન્ફરન્સમાં પણ તેની મજાક ઉડાવી હતી. ત્યારથી ઓસ્ટ્રેલિયાની હાલત કંઈક એવી થઈ ગઈ છે જાણે કે કોઈએ સાપની પૂંછડી પર પગ મૂકી દીધો હોય. ત્યાર બાદી ઓસ્ટ્રેલિયાની ટીમ, તેના ભૂતપૂર્વ ખેલાડીઓ, ક્રિકેટ ઓસ્ટ્રેલિયાના પ્રમુખ અને એટલે સુધી કે ઓસ્ટ્રેલિયન મીડિયા પણ વિરાટને નિશાન બનાવી રહ્યું છે.